
Par Datu pārvaldības stratēģiju 2026. - 2030. gadam
· 1. Apstiprināt Datu pārvaldības stratēģiju 2026. - 2030. gadam (turpmāk – stratēģija).
· 2. Noteikt Viedās administrācijas un reģionālās attīstības ministriju par atbildīgo institūciju stratēģijā noteikto mērķu ieviešanas koordinācijā un stratēģijas ieviešanas rīcības plāna (3.pielikums) īstenošanā.
· 3. Tiešās pārvaldes iestādēm, kuras pilda atbildīgās institūcijas pienākumus stratēģijas ieviešanas rīcības plānā (3.pielikumā), īstenot noteiktos uzdevumus un sākot no 2027.gada 1.jūlija katru gadu iesniegt Viedās administrācijas un reģionālās attīstības ministrijai informāciju par stratēģijas ieviešanas rīcības plānā (3.pielikumā) noteikto uzdevumu izpildi un rezultātiem. 
· 4. Viedās administrācijas un reģionālās attīstības ministrijai katru gadu izvērtēt stratēģijas ieviešanas rīcības plāna (3.pielikuma) īstenošanā iesaistīto institūciju ikgadējo sniegto informāciju par stratēģijas ieviešanas rīcības plānā (3.pielikumā) noteikto uzdevumu izpildi un rezultātiem un, ja nepieciešams, aktualizēt stratēģiju.
· 5. Viedās administrācijas un reģionālās attīstības ministrijai līdz 2031. gada 1. jūlijam sagatavot un viedās administrācijas un reģionālās attīstības ministram noteiktā kārtībā iesniegt izskatīšanai Ministru kabinetā informatīvo ziņojumu par stratēģijas ietekmes izvērtējumu un izpildi.
· 6. Stratēģijas ieviešanas rīcības plānā (3.pielikumā) noteikto uzdevumu īstenošanu līdz 2029.gadam nodrošināt Eiropas Reģionālās attīstības fonda 2021.-2027. gada perioda finansējuma ietvaros, Digitālās Eiropas programmas vai citu programmu ietvaros, ja tiek identificēti projektu uzsaukumi un apstiprināti projekti, kas veicina rezultātu sasniegšanu.
· 7. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2029. gadā un turpmākajos gados izskatīt Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ja likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā papildu valsts budžeta finansējums stratēģijas ieviešanas rīcības plānā noteikto uzdevumu izpildei netiek piešķirts vai tiek piešķirts daļēji, stratēģijas ieviešanas rīcības plāna izpildē iesaistītajām institūcijām nodrošināt, ka tiek īstenoti tie stratēģijas ieviešanas rīcības plānā paredzētie pasākumi, kurus kārtējā gadā var nodrošināt atbilstoši piešķirtajiem valsts budžeta līdzekļiem.

	Ministru prezidents
	(paraksts*)
	V. Uzvārds

	Ministrs
	(paraksts**)
	V. Uzvārds


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

